EkBass/fiwiki-20250220-pages-articles huggingface dataset:
Marja Simonsuuri-Sorsa

Marja Inkeri Simonsuuri-Sorsa (28. elokuuta 1939 Helsinki – 22. lokakuuta 2018 Espoo) oli suomalainen perinnöllisyystieteilijä ja professori.Marja Simonsuuri-Sorsan muistokirjoitus Helsingin Sanomissa. Kuolinilmoitus. Helsingin Sanomat 25.11.2018, s. C 17. Hän oli Helsingin yliopiston perinnöllisyystieteen dosentti vuodesta 1970, Työterveyslaitoksen laboratoriopäällikkö vuodesta 1980, myöhemmin tutkimusprofessori, Suomen Akatemian tutkijaprofessori vuodesta 1983 sekä opetusministeriön koulutus- ja tiedeosaston johtaja vuosina 1997–2002. Hän tutki kemikaalien myrkyllistä vaikutusta perimään, mutageneesin ja karsinogeneesin keskinäisiä yhteyksiä sekä perimämyrkyllisille aineille altumisen seurantamenetelmiä ja varhaisia vaikutuksia.Facta 2001, osa 14, p. 750. WSOY 1985. Simonsuuri-Sorsa sai vuonna 2010 Collegium Ramazzini -palkinnon tunnustuksena työstään perimävaurioiden tutkimuksessa työ- ja ympäristöterveyden sekä kansanterveyden alallaTyöterveyslaitos sekä vuonna 2017 Björn Kurtén -palkinnon. Ollessaan biologian opiskelija Simonsuuri löysi vuonna 1960 Suomusjärveltä puutarhatöiden yhteydessä kivettyneen luunpalasen, jota luultiin pitkään mammutin luuksi mutta joka vuonna 2016 osoittautuikin 5–19 miljoonaa vuotta vanhaksi Deinotherium-norsueläimen luuksi. Kyseessä on ylivoimaisesti vanhin Suomesta löydetty nisäkkään luu ja ainoa Suomesta löydetty suurempi fossiili kvartäärikautta edeltävältä ajalta.Suomesta löydetty ”mammutin luu” onkin yli 5 miljoonaa vuotta vanha Deinotherium-norsueläimen luu STT/Helsingin yliopisto 26.4.2016. Viitattu 19.4.2024.Pieni pala tertiääriä: Suomusjärven luulöytö on Suomen toistaiseksi vanhin nisäkäsfossiili Geologi 4/2016, Suomen Geologinen Seura. Simonsuuri-Sorsa oli professori Veikko Sorsan puoliso. Hän kuoli pitkäaikaiseen sairauteen Jorvin sairaalassa 79-vuotiaana.https://www.hs.fi/muistot/art-2000005932768.html ==Lähteet== Luokka:Suomalaiset geneetikot Luokka:Suomalaiset professorit Luokka:Vuonna 1939 syntyneet Luokka:Vuonna 2018 kuolleet
Jänisjärvi (Kihniö)

Jänisjärvi on Pirkanmaalla Kihniössä Mäkikylällä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Jänisjärvi on osa Nerkoonjärven valuma-aluetta. == Maantietoa == Järven pituus on 450 metriä, leveys 150 metriä ja sen pinta-ala on 3,9 hehtaaria. Se sijaitsee metsämaastossa Jänisnevan ja Välivuoren välissä. Rannat ovat suomaata lukuun ottamatta kahta pientä rantaosuutta. Järveen laskee vajaa kymmenen suo-ojaa ja laskuoja on kaivettu alkamaan järven luoteispäästä. Laskuoja on 900 metriä pitkä ja se laskee Nerkoonjärven etelärantaan Korpiniemen viereisen lahdenpohjukkaan. Rantaviivan pituus on 1 kilometri ja sen rannalle on rakennettu yksi loma-asunto. Sille johtaa tie, jolle pääsee yhdystieltä 13359. Lakkautettu Haapamäki–Pori-rata ohittaa järven pohjoisrantaa myöten. == Lähteet == Luokka:Nerkoonjärven valuma-alue Luokka:Kihniön järvet
Yesterin linna

Yesterin linna on keskiaikaisen linnan raunio Giffordissa Skotlannissa. Linna on valmistunut viimeistään vuonna 1267. Giffardien suvun mieslinja sammui vuonna 1357 ja linna päätyi avioliiton kautta Hayn suvulle. Linnan pohjoispuolella on edelleen pystyssä kurtiinimuuria. Länsipuolelta johtavat portaat maanalaiseen kammioon, joka tunnetaan nimellä Goblin Ha’. Linnaa purettiin 1600-luvun alussa, jotta saataisiin rakennuskiveä uutta tornitaloa varten. Linna on nykyisin kasvillisuuden peitossa. == Lähteet == Luokka:Itä- Lothianin linnat
Pohjoinen alue (Eritrea)

Pohjoinen alue eli Anseban alue (Zoba 'Anseba) on yksi kuudesta Eritrean vuonna 1996 voimaan tulleen aluejaon ylimmän tason hallintoalueista. Pohjoisen alueen hallintokeskus on Keren (75 000 as., arvio). Anseban pinta-ala on 23 200 neliökilometriä. Pohjoinen alue jakautuu aluehallinnon toisella tasolla 11 alialueeseen (Nus-Zoba) seuraavasti: * Adi Teklezan * Asmat * Elabered * Geleb * Habero * Hagaz * Halhal * Hamelmalo * Keren * Kerkebet * Sela == Lähteet == Luokka:Eritrean alueet
Seidokaikan

Seidokaikan () on japanilaisen Kazuyoshi Ishiin vuonna 1980 perustama karaten tyylisuunta.K-1 hits the spot japantimes.co.jp 21.10.2001 Viitattu 10.1.2016 ==Alkuperä== Ishii aloitti harjoittelemaan Kyokushinia Hideyuki Ashiharan opissa 1969. Sittemmin Ishii lopetti Kyokushinin harjoittelun ja seurasi Ashiharaa harjoittelemaan tämän uutta tyylisuuntaa vuonna 1980. Vain muutaman kuukauden harjoittelun jälkeen Ishii lopetti harjoittelemisen ja perusti oman tyylisuuntansa Seidokaikanin. Tyyli pohjautuu pitkälti Kyokushiniin ja hieman Ashiharaan, jonka lisäksi lajin kilpamuodossa sallitaan vastustajaan tarttuminen. Vuonna 1993 Ishii perusti myös K-1 potkunyrkkeily kilpajärjestön. ==Lähteet== Luokka:Karate
Fiat Tipo

Fiat Tipo viittaa seuraaviin Fiat-malleihin: * Fiat Tipo, vuoden 1988 malli * Fiat Tipo, vuoden 2015 malli.
Xilingol

Xilingol (, ) on liitto (alueyksikkö prefektuuritasolla) Kiinan Sisä- Mongoliassa. Liiton pinta-ala on 201 493 neliökilometriä ja väkiluku 1,03 miljoonaa (2010). Liiton hallintokeskus sijaitsee Xilinhotin piirikuntatason kaupungissa. Xilingol rajoittuu pohjoisessa Mongoliaan. Naapurit sen etelän puolella lännestä itään ovat Ulanqabin, Zhangjiakoun, Chengden, Chifengin, ja Tongliaon prefektuuritason kaupungit, sekä Hingganin liitto. == Hallinnollinen jako == Piirikuntatasolla Xilingol jaetaan 12 osaan seuraavasti (numerointi kuten oheisessa kuvassa): ;Piirikuntatason kaupungit (2) * 1. Xilinhot (, ) * 2. Erenhot (, ) ;Piirikunta (1) * 3. Duolun (, ) ;Lippukunnat (9) * 4. Abagin lippukunta (, ) * 5. Sonidin vasen lippukunta (, ) * 6. Sonidin oikea lippukunta (, ) * 7. Itä-Ujimqinin lippukunta (, ) * 8. Länsi-Ujimqinin lippukunta (, ) * 9. Taibusin lippukunta (, ) * 10. Xianghuangin lippukunta (Reunustettu keltainen lippu) (, ) * 11. Zhengxiangbain lippukunta (Puhdas valkoinen lippu ja reunustettu valkoinen lippu) (, ) * 12. Zhenglanin lippukunta (Puhdas sininen lippu) (, ) == Galleria == Erlian Railway Station.jpg|Erenhotin rautatieasema. Erenhot port.jpg|Erenhotin raja-asema. Dinosaur-statue-erenhot.jpg|Dinosauruksen patsas Erenhotissa. == Lähteet == == Aiheesta muualla == Luokka:Sisä-Mongolian prefektuurit ja liitot
Bad Magic

Bad Magic on Motörheadin järjestyksessään 22. studioalbumi, joka julkaistiin 28. elokuuta 2015. Albumi jäi yhtyeen viimeiseksi, sillä se lopetti toimintansa laulaja-basisti Lemmy Kilmisterin kuoltua yllättäen joulukuussa 2015.Määttänen, Juuso: Lehdet: Motörhead lopettaa Iltalehti. 29.12.2015. Viitattu 10.1.2016. Albumi nousi Suomessa julkaisuviikollaan virallisen albumilistan sijalle 1. Yhdysvalloissa albumi kipusi Billboard 200 -listan sijalle 35. Albumista julkaistiin 23. helmikuuta 2023 Silver Lining Musicin kautta uusintapainos. == Kappaleet == # # # # # # # # # # # # # # Heroes (bonuskappale) # Bullet In Your Brain (bonuskappale) # Greedy Bastards (bonuskappale) === Live at Mt Fuji Rock Festival 2015 – Sayonara Folks! === # We Are Motörhead # Damage Case # Stay Clean # Metropolis # Over the Top # String Theory # The Chase is Better Than the Catch # Rock It # Lost Woman Blues # Doctor Rock # Just ‘Cos You Got the Power # Going to Brazil # Ace of Spades # Overkill == Kokoonpano == * Lemmy Kilmister – bassokitara, laulu * Phil Campbell – kitara, piano (kappale "Sympathy for the Devil") * Mikkey Dee – rummut === Vierailevat muusikot === * Jimmi Mayweather and Nick Agee – taustalaulu kappaleessa "Shoot Out All Of Your Lights'" * Brian May – kitarasoolo kappaleessa "The Devil" == Arvostelut == * Metacritic: 80/100Metacritic aggregate * Allmusic: Allmusic review * Consequence of Sound: BConsequence of Sound * Kaaoszine.fi: 8/10Kaaoszine.fi * Keskisuomalainen: Keskisuomalainen * Soundi: Soundi * V2.fi: V2.fi == Lähteet == == Aiheesta muualla == * * Luokka:Vuoden 2015 albumit Luokka:Motörheadin albumit
Brittiläinen Pohjois-Amerikka

Brittiläinen Pohjois-Amerikka () oli 1700- ja 1800-luvuilla käytetty nimitys Britannian hallitsemille alueille Pohjois-Amerikan mantereella. Alueet muodostavat nykyisen Kanadan sekä osia nykyisistä Yhdysvalloista. Nimitys oli yleisessä käytössä Yhdysvaltain vapaussodan jälkeen vuodesta 1783 vuoteen 1867 asti, jolloin Kanadan dominio muodostettiin. == Lähteet == *
Aftershock (Motörheadin albumi)

Aftershock on Motörheadin järjestyksessään 21. studioalbumi. Se julkaistiin 21. lokakuuta 2013 levymerkillä UDR. Albumi nousi Suomen virallisen listan sijalle 5. == Kappaleet == # # # # # # # # # # # # # # == Kokoonpano == * Lemmy Kilmister – bassokitara, laulu * Phil Campbell – kitara * Mikkey Dee – rummut == Arvostelut == * Metacritic: 78/100Metacritic aggregate * Allmusic: Allmusic review * Blabbermouth: 9/10Blabbermouth * Imperiumi: 8/10Motörhead Aftershock - The Tour Edition Viitattu 8.12.2022. * Kaaoszine.fi: 9/10Kaaoszine.fi * Pitchfork Media: 7.6/10Pitchfork Media * Rolling Stone: Rolling Stone * Soundi: Soundi == Aiheesta muualla == * * Aftershock discogs.com -sivustolla == Lähteet == Luokka:Vuoden 2013 albumit Luokka:Motörheadin albumit
Gash-Barka

Gash Barkan alue (Zoba Gash Barka) on yksi Eritrean kuudesta aluehallinnon ylimmän tason alueista. Sen hallintokeskuksena Barentun kaupunki (16 200 as., arvio). Alueen pinta-ala on 33 200 neliökilometriä. Gash Barkan alue jakautuu 14 alialueeseen seuraavasti: * Akurdet (Agordat) * Barentu * Dige * Forto (Sawa) * Gogne * Haikota * Laeley Gash * Logo Anseba * Mensura * Mogolo * Molki * Omhajer/ Guluj * Shambiko * Tesseney == Lähteet == Luokka:Eritrean alueet
Koripallon naisten Euroopan-mestaruuskilpailut 2015

Vuoden 2015 koripallon naisten Euroopan-mestaruuskilpailut pelattiin Unkarissa ja Romaniassa 11.–28. kesäkuuta. 35. kertaa järjestettyyn EM-lopputurnaukseen osallistui 20 maata. Mestaruuden voitti historian ensimmäisen EM-mitalinsa ottanut Serbia, joka voitti loppuottelussa Ranskan 76–68http://www.aamulehti.fi/Urheilusahkeet/1194987838139/artikkeli/serbia+juhlii+historiallista+koripallon+naisten+em- kultaa.html . Pronssiottelussa Espanja voitti Valko-Venäjän 58–74. Turnauksen arvokkain pelaaja oli Serbian Ana Dabović ja korikuningatar Espanjan Alba Torrens.archive.fiba.com Vuoden 2015 EM-kilpailut toimivat myös karsintaturnauksena Rio de Janeiron kesäolympialaisiin 2016. Mestari-Serbia saavutti suoran olympiapaikan, ja sijoille 2–5 yltäneet Ranska, Espanja, Valko-Venäjä ja Turkki saivat paikat jatkokarsintaan. == Loppuottelu == == Sijoitukset == Selviytyi Rion kesäolympialaisiin 2016 Selviytyi olympiakarsintaturnaukseen thumb|200px|right|Serbian Ana Dabović valittiin turnauksen arvokkaimmaksi pelaajaksi. # Maajoukkue V–T 7–3 8–2 9–1 4\. 5–5 5\. 8–2 6\. 5–5 7\. 5–5 8\. 5–5 9\. 3–4 10\. 4–3 11\. 3–4 12\. 2–5 13\. 2–2 14\. 1–3 15\. 1–3 16\. 1–3 17\. 1–3 18\. 0–4 19\. 0–4 20\. 0–4 === Tähdistöjoukkue === Lähde:http://www.eurobasketwomen2015.com/en/compID_pnlxO1HYJhUh,MTfrmUO03.season_2015.roundID_9464.coid_oNAY6CFkGj- UVBDkrnX1H1.articleMode_on.html # Céline Dumerc # Ana Dabović (MVP) # Sonja Petrović # Alba Torrens # Sandrine Gruda == Lähteet == * 2015 EuroBasket Women archive.fiba.com === Viitteet === == Aiheesta muualla == * Virallinen kisasivusto Luokka:Koripallon Euroopan-mestaruuskilpailut Luokka:Vuoden 2015 koripallo Luokka:Unkarin koripallo Luokka:Romanian koripallo Luokka:Unkarin urheilutapahtumat Luokka:Budapestin urheilutapahtumat Luokka:Debrecenin urheilu
Eteläinen alue (Eritrea)

Eteläinen alue (Zoba Debub) on yksi Eritrean kuudesta aluehallinnon ylimmän tason alueista. Sen hallintokeskus on 1 980 metriä merenpinnan yläpuolella sijaitseva Mendefera (aiemmalta nimeltään Adi Ugri; 65 000 as., arvio). Debubin alueen pinta-ala on 8 000 neliökilometriä. Eteläinen alue jakautuu aluehallinnon toisella tasolla seuraaviin 12 alialueisiin: * Adi Keyih (Adi Keyh) * Adi Kuala (Adi Quala) * Areza * Dbarwa * Dekemhare * Emni Haili * Mai Aini * Mai Mine * Mendefera (Adi Ugri) * Segeneyti * Senafe * Tsorona == Lähteet == Luokka:Eritrean alueet
Uhka kampuksella

Uhka kampuksella (The Hunting Ground) on yhdysvaltalainen dokumenttielokuva vuodelta 2015. Elokuva käsittelee seksuaalista hyväksikäyttöä amerikkalaisilla yliopistokampuksilla. Elokuvassa kuullaan Lady Gagan elokuvaa varten tekemä kappale ”Til It Happens to You”, joka oli ehdolla Grammy-palkinnon saajaksi parhaana visuaaliseen mediaan tehtynä lauluna. Kappale kilpaili myös parhaan laulun Oscar-palkinnosta. Elokuva itse oli kilpailemassa parhaan dokumentin Oscar-palkinnosta, sillä se oli mukana 15:n elokuvan listalla, jolta julkistettiin lopulta viisi virallista Oscar-ehdokasta. Elokuva ei kuitenkaan päässyt viiden parhaan joukkoon. Elokuva esitettiin ensimmäisen kerran Sundancen elokuvajuhlilla 23. helmikuuta 2015 ja televisiossa amerikkalaisella CNN:llä 22. marraskuuta 2015. Kilpaurheilija Jameis Winston yritti estää dokumentin televisioesittämisen, koska dokumentissa väitetään hänen syyllistyneen seksuaalirikokseen opiskeluaikanaan. Suomessa Yle TV1 esitti dokumentin 4. tammikuuta 2016. == Tarina == Dokumentti esittelee useita tapauksia yhdysvaltalaisilta yliopistokampuksilta, joissa uhrit ovat kertoneet kohtaamastaan seksuaalisesta häirinnästä ja jopa raiskauksista, mutta oppilaitoksen henkilökunta ei ole puuttunut asiaan tarvittavalla vakavuudella. Elokuvassa esitetään, että menettelyn taustalla on korkeakoulujen halu suojella julkisuuskuvaansa ja saada uusia opiskelijoita varmistaakseen rahoituksensa. Dokumentissa käsitellään useita yhdysvaltalaisia yliopistoja, kuten Harvardia, Stanfordia, UNC:ta ja Notre Damea. Dokumentin pääosissa ovat kaksi UNC:n Pohjois-Carolinan entistä opiskelijaa, Andrea Pino ja Annie E. Clark. He nostavat kanteen entistä oppilaitostaan vastaan, koska katsovat sen rikkoneen sukupuolten tasa-arvoa koskevaa lakia seksuaalisen hyväksikäyttäjän saadessa jäädä kampukselle syyllisyyden toteamisen jälkeen. == Kritiikkiä == Elokuva on saanut hyviä arvosteluja Yhdysvalloissa. Rotten Tomatoes -elokuvasivuston mukaan 93 prosenttia kriitikoista pitää elokuvaa onnistuneena. Toisaalta elokuvaa on myös kritisoitu ja siinä kerrottu esiintyvän virheitä. Elokuvassa esimerkiksi väitetään, että 20 % amerikkalaisista korkeakouluopiskelijoista kokee seksuaalista väkivaltaa oppilaitoksessaan. Jo ennen dokumentin julkaisua laajasti yhdysvaltalaismediassa esillä ollut luku perustuu kuitenkin tutkimukseen vuodelta 2007, joka toteutettiin vain kahdessa oppilaitoksessa ja jonka tulokset eivät ole yleistettävissä. Yhdysvaltain oikeusministeriön mukaan oikea luku näyttäisi olevan noin kaksi prosenttia (yhden suhde 53:een). == Lähteet == == Aiheesta muualla == * * Elokuvan viralliset sivut * Dokumenttiprojekti: Uhka kampuksella Ylen sivuilla Luokka:Yhdysvaltalaiset dokumenttielokuvat Luokka:Vuoden 2015 yhdysvaltalaiset elokuvat Luokka:Vuoden 2015 dokumenttielokuvat
Keskinen alue (Eritrea)

Keskinen alue (Zoba Maekel) on yksi Eritrean kuudesta aluehallinnon ylimmän tason alueista. Sen keskuksena Eritrean pääkaupunki Asmara (775 000, 2014). Alueen pinta-ala on 1 300 neliökilometriä. Keskinen alue jakautuu neljään alialueeseen seuraavasti: * Asmara * Berik * Gala-Nefhi * Serejeka == Lähteet == Luokka:Eritrean alueet
Jääpallon Suomen Cup 2015–2016

Jääpallon Suomen Cup-mestaruus 2015–2016 ratkaistiin seitsemän joukkueen voimin. Alkuottelut pelattiin kahdessa lohkossa, joista kummastakin voittajat selvisivät suoraan loppuotteluun. Loppuotteluun selvisivät Botnia ja Jyväskylän Palloseura. ==Alkulohkot== === Oulu === Joukkue O V T H Maalit Pisteet Botnia 3 3 0 0 17-3 6 Oulun Luistinseura 3 2 0 1 10-9 4 Lappeenrannan Veiterä 3 1 0 2 10-14 2 Warkauden Pallo -35 3 0 0 3 6-17 0 === Jyväskylä === Joukkue O V T H Maalit Pisteet Jyväskylän Palloseura 2 1 0 1 9-8 2 Porvoon Akilles 2 1 0 1 8-8 2 Mikkelin Kampparit 2 1 0 1 10-11 2 == Loppuottelu == Kallion tekojäällä 9. tammikuuta 2016. Joukkue #1 Tulos Joukkue #2 Botnia 5–3 (2-0) Jyväskylän Palloseura ==Lopulliset sijoitukset== Sija Joukkue 1\. Botnia 2\. Jyväskylän Palloseura 3\. Oulun Luistinseura 3\. Porvoon Akilles ==Lähteet== * Jääpalloliiton tulospalvelu Luokka:Jääpallon Suomen Cup Luokka:Vuoden 2015 jääpallo Luokka:Vuoden 2016 jääpallo
Jääpallon Suomen Cup 2013–2014

Jääpallon Suomen Cup-mestaruus 2013–2014 ratkaistiin kahdeksan joukkueen voimin. Kolmipäiväinen turnaus pelattiin Varkaudessa, Kämärin kentällä. Alkuottelut pelattiin kahdessa lohkossa, jonka jälkeen pelattiin sijoitusottelut lohkoissa samoille sijoille päätyneiden kesken. Loppuotteluun selvisivät Jyväskylän Palloseura ja Mikkelin Kampparit. ==Alkulohkot== === Lohko A === Joukkue O V T H Maalit Pisteet Mikkelin Kampparit 3 2 1 0 12-8 5 Helsingin IFK 3 2 1 0 9-5 5 Warkauden Pallo -35 3 1 0 3 11-14 2 Botnia 3 0 0 3 6-11 0 === Lohko B === Joukkue O V T H Maalit Pisteet Jyväskylän Palloseura 3 3 0 0 16-6 6 Porvoon Akilles 3 2 0 1 17-8 4 Porin Narukerä 3 1 0 2 7-17 2 Lappeenrannan Veiterä 3 0 0 3 8-17 0 == Sijoitusottelut == Joukkue #1 Tulos Joukkue #2 Botnia 0–5 (0-3) Lappeenrannan Veiterä Warkauden Pallo -35 6–3 (1-2) Porin Narukerä == Pronssiottelu == Joukkue #1 Tulos Joukkue #2 Helsingin IFK 2–3 (1-1) Porvoon Akilles == Loppuottelu == Joukkue #1 Tulos Joukkue #2 Mikkelin Kampparit 1–6 (1-3) Jyväskylän Palloseura ==Lopulliset sijoitukset== Sija Joukkue 1\. Jyväskylän Palloseura 2\. Mikkelin Kampparit 3\. Porvoon Akilles 4\. Helsingin IFK 5\. Warkauden Pallo -35 6\. Porin Narukerä 7\. Lappeenrannan Veiterä 8\. Botnia ==Lähteet== * Jääpalloliiton tulospalvelu Luokka:Jääpallon Suomen Cup Luokka:Vuoden 2013 jääpallo Luokka:Vuoden 2014 jääpallo
Taksi (televisio-ohjelma)

Taksi on suomalainen tositelevisio-ohjelma, jossa seurataan jokaisessa jaksossa kahdeksan tavallisen taksikuskin kyydittämiä asiakkaita viikonloppuöisin. Taksikuskeina toimii Eva, Pieti, Kassu, Jande, Joonas, Teppo, Mummi ja Santeri. Ohjelman kertojana toimii Salatut elämät -sarjasta tuttu näyttelijä Jarmo Koski. Ensimmäinen jakso esitettiin Jim-kanavalla 17. syyskuuta 2012, ja asiakkaana nähtiin strippari Irina Tundra. == Jaksot == Jakso Nimi Taksikuskit Ensiesitys 1 Päin punaisia Eva ja Pieti 17. syyskuuta 2012 2 Taiteiden yök Santeri ja Kassu 18. syyskuuta 2012 3 Keksityöläinen Mummi ja Teppo 19. syyskuuta 2012 4 MM11-erikoisjakso Kassu ja Jande 20. syyskuuta 2012 5 Tangolaulua taksissa Kassu ja Mummi 24. syyskuuta 2012 6 Kineettinen sydän Eva ja Teppo 25. syyskuuta 2012 7 Aggressiivisuusgeeni iskee Santeri ja Joonas 26. syyskuuta 2012 8 Tarinoita Kalliosta Kassu ja Jani 27. syyskuuta 2012 9 Tulevaisuuden toivot Jani ja Teppo 1. lokakuuta 2012 10 Poronsäilyketippi Santeri ja Pieti 2. lokakuuta 2012 11 Väärinkäsityksiä Eva ja Kassu 3. lokakuuta 2012 12 Merirosvoja ohoi! Mummi ja Jani 4. lokakuuta 2012 13 Politiikkaa Eva ja Pieti 8. lokakuuta 2012 14 Yölintuja Teppo ja Mummi 9. lokakuuta 2012 15 Tyttöystävä kyydissä Joonas ja Jande 10. lokakuuta 2012 16 Musiikkivideotähdet kyydissä Kassu ja Pieti 11. lokakuuta 2012 17 Hevosjuttuja Santeri ja Kassu 15. lokakuuta 2012 18 Lautapelimysteeri Jani ja Mummi 16. lokakuuta 2012 19 Kaljakelluntaa Pieti ja Jande 17. lokakuuta 2012 20 Koodikieltä Eva ja Kassu 18. lokakuuta 2012 21 Romantiikkaa ilmassa Kassu 22. lokakuuta 2012 23 Huonojen vitsien ilta Mummi ja Santeri 23. lokakuuta 2012 24 Matka Jakomäkeen Pieti ja Eva 24. lokakuuta 2012 25 Intialainen hikka Kassu ja Joonas 25. lokakuuta 2012 26 Salaliitto Kassu ja Teppo 29. lokakuuta 2012 27 Maailmanloppu Joonas ja Kassu 30. lokakuuta 2012 28 Mr. Finland -kisat Teppo ja Mummi 31. lokakuuta 2012 29 Soturiprinsessa iskee Kassu ja Pieti 1. marraskuuta 2012 30 Ensitreffien huumaa Teppo ja Pieti 12. marraskuuta 2012 31 Kimppakyytiläisiä Joonas ja Kassu 13. marraskuuta 2012 32 Veteraanihuumoria Mummi ja Jani 14. marraskuuta 2012 33 Hääjuttuja Jande 15. marraskuuta 2012 34 Karhuryhmä iskee Jani ja Santeri 19. marraskuuta 2012 35 American Idol Eva ja Joonas 20. marraskuuta 2012 36 Kohtalokkaita kyytejä Mummi ja Teppo 21. marraskuuta 2012 37 Hankalia asiakkaita Jande ja Pieti 22. marraskuuta 2012 == Lähteet == == Aiheesta muualla == Taksi Telsuoppaassa Luokka:Suomalaiset televisio-ohjelmat
Vesipallo Euroopan kisoissa 2015

Euroopan kisojen 2015 vesipallo pidettiin Bakussa Baku Aquatics Centressä 12. - 21. kesäkuuta 2015. Miesten turnauksen voitti Serbia, joka voitti loppuottelussa Espanjan. Naisten turnauksen voitti Venäjä, joka voitti loppuottelussa Espanjan. ==Miesten turnaus== ===Alkulohkot=== ====Lohko A==== ====Lohko B==== ====Lohko C==== ====Lohko D==== ===Pudotuspelit=== {{Turnauspuu16 | | | | | | 16.6. | | 11 | | 8 | | | | | | 16.6. | | 13 | | 7 | | | | | | 16.6. | | 16 | | 7 | | | | | | 16.6. | | 8 | | 2 | 17.6. | | 14 | | 9 | 17.6. | | 18 | | 12 | 17.6. | | 13 | | 15 | 17.6. | | 7 | | 8 | 19.6. | | 9 | | 8 | 19.6. | | 12 | | 13 | 21.6. | | 7 | | 8 | 21.6. | | 10 | | 11 }} ===Sijoitusottelut=== ====5.-8.==== {{Turnauspuu4 |19.6. ||16||9 |19.6. ||10||11 |21.6. ||6||11 |21.6. ||6||15 }} ====9.-12.==== {{Turnauspuu4 |17.6. ||9||8 |17.6. ||7||5 |19.6. ||15||4 |19.6. ||7||8 }} ====13.-16.==== {{Turnauspuu4 |16.6. ||9||11 |16.6. ||8||7 |17.6. ||11||6 |17.6. ||13||8 }} ==Naisten turnaus== ===Alkulohkot=== ====Lohko A==== ====Lohko B==== ===Pudotuspelit=== {{Turnauspuu8 | | ||| |17.6. | |12| |18 | | ||| |17.6. ||6||9 |18.6. ||17||7 |18.6. ||6||9 |20.6. ||10(7)||10(6) |20.6. ||7||8 }} ===Sijoitusottelut=== ====5. - 6.==== ====7. - 10.==== {{Turnauspuu8 | | ||| |17.6. | |3||11 | | ||| |17.6. ||7(2)||7(4) |18.6. | |10||6 |18.6. | |10||8 |20.6. ||11||13 |20.6. ||7||3 }} ====11. - 12.==== == Lähteet == Luokka:Euroopan kisat 2015 Euroopan kisat 2015
HMS Excellent (1787)

HMS Excellent oli Britannian kuninkaallisen laivaston vuonna 1787 vesillelaskettu Arrogant-luokan 74-tykkinen kolmannen luokan linjalaiva. == Valmistus == Alus tilattiin 9. elokuuta 1781 Joseph Grahamilta Harwichista, missä köli laskettiin maaliskuussa 1782. Se laskettiin vesille 27. marraskuuta 1787 ja valmistui joulukuussa Chathamissa, jolloin valmistuskustannukset olivat 29 746 puntaa 16 shillinkiä ja 11 pennyä. Lisäksi Chathamiin maksettiin takiloinnista 210 puntaa kuusi shillinkiä ja kolme pennyä sekä kuparoinnista 8 513 puntaa yhdeksän shillinkiä ja kuusi pennyä.Winfield, Rif s. 78-79 == Palvelus == Amiraliteetti antoi 11. toukokuuta 1820 määräyksen aluksen muuttamisesta 58-tykkiseksi neljännen luokan fregatiksi. Muutostyöt aloitettiin joulukuussa 1825, mutta niitä ei saatettu koskaan päätökseen. Alus oli Portsmouthissa vastaanottoaluksena kesäkuussa 1825 ja edelleen tykistökoululaivana 1930. Alus romutettiin lokakuussa 1835 Deptfordissa.Winfield, Rif s. 79 == Lähteet == * === Viitteet === Luokka:Arrogant-luokan linjalaivat
HMS Saturn (1786)

HMS Saturn oli Britannian kuninkaallisen laivaston vuonna 1786 vesillelaskettu Arrogant-luokan 74-tykkinen kolmannen luokan linjalaiva. == Valmistus == Alus tilattiin 22. joulukuuta 1781 Thomas Raymondilta Northamista, missä köli laskettiin elokuussa 1782. Raymond ajautui konkurssiin marraskuussa 1783, jolloin vastuu aluksen valmistumisesta siirtyi hänen velkojilleen. Alus laskettiin vesille 22. marraskuuta 1786 ja valmistui 5. helmikuuta 1787 reserviin. Valmistuskustannukset olivat 29 422 puntaa 12 shillinkiä ja 10 pennyä. Alus varustettiin 12. kesäkuuta 1790 meripalvelukseen Portsmouthissa, jossa varustamiskustannukset olivat 4 935 puntaa.Winfield, Rif s. 79 == Palvelus == Huhtikuusta joulukuuhun 1813 alus muutettiin Plymouthissa 58-tykkiseksi neljännen luokan fregatiksi. Se otettiin palvelukseen elokuussa päällikkönään James Nash. Alus valtasi 28. toukokuuta 1814 yhdysvaltalaisen 10-tykkisen kaapparin Hussarin. Marraskuussa päällikkyyden vastaanotti Thomas Brown. Alus poistettiin palveluksesta huhtikuussa 1815. Lokakuusta joulukuuhun 1817 alukselle tehtiin Plymouthissa korjauksia, joiden päätyttyä se ankkuroitiin. Alus muutettiin syyskuusta joulukuuhun 1825 sairaalalaivaksi Milfordiin. Se siirrettiin 1830 tykistökoululaivaksi ja muutettiin heinäkuusta marraskuuhun 1845 Pembrokessa vastaanottoalukseksi. Amiraliteetti antoi 1. heinäkuuta 1845 määräyksen aluksen muuttamisesta potkurikäyttöiseksi sulkualukseksi, mutta määräys peruutettiin 30. elokuuta. Alus jatkoi vastaanottoaluksena, kunnes se muutettiin lokakuusta 1849 maaliskuuhun 1850 Pembrokessa vartiolaivaksi. Alus romutettiin Amiraliteetin 1. elokuuta 1867 antaman määräyksen mukaisesti Pembrokessa 1. helmikuuta 1868. == Lähteet == * === Viitteet === Luokka:Arrogant-luokan linjalaivat
Carles Puigdemont

Carles Puigdemont i Casamajó (; 29. joulukuuta 1962) on Katalonian itsenäistymistä kannattava poliitikko, joka toimi Katalonian itsehallintoalueen hallituksen puheenjohtajana eli pääministerinä tammikuusta 2016 lokakuuhun 2017, jolloin Espanja otti Katalonian suoraan hallintaansa.Katalonian erotetut ministerit ilmestyivät Belgiaan. Yle uutiset 30.10.2017 Hän oli sitä ennen Gironan pormestari. Puigdemont valittiin Katalonian aluejohtajaksi 10. tammikuuta 2016. Hän sai Katalonian parlamentissa 70 puoltoääntä, ja 63 kansanedustajaa äänesti häntä vastaan. Espanjan mukaan Puigdemont on syyllistynyt separatistisella politiikallaan Espanjan perustuslain vastaiseen kapinaan. Madridilainen tuomioistuin määräsi 2. marraskuuta 2017 Puigdemontin ja seitsemän muuta Espanjan syrjäyttämää Katalonian hallituksen jäsentä vangittavaksi. Puigdemont oleskeli Belgiassa eikä saapunut Madridiin oikeuden kuultavaksi. Hänet pidätettiin 3. marraskuuta 2017 Brysselissä, kun Espanja oli antanut eurooppalaisen pidätysmääräyksen, mutta belgialainen tuomari päästi hänet vapaaksi 15 tunnin pidätyksen jälkeen. Puigdemont ei saa kuitenkaan poistua Belgiasta luvatta. == Lähteet == == Aiheesta muualla == * Luokka:Katalonian aluejohtajat Luokka:Espanjalaiset europarlamentaarikot Luokka:Pormestarit Luokka:Vuonna 1962 syntyneet Luokka:Elävät henkilöt
Pohjoinen Punaisenmeren alue

Pohjoinen Punaisenmeren alue (Zoba Seménawi-Qeyh-Bahri) on yksi Eritrean kuudesta aluehallinnon ylimmän tason alueista. Sen hallintokeskus on Massawan satamakaupunki (35 000 as., arvio). Alueen pinta-ala on 27 800 neliökilometriä. Pohjoinen Punaisenmeren alue jakautuu kymmeneen alialueeseen seuraavasti: * Afabet * Adobha * Dahlak (Dahlakin saaristo) * Foro * Gelaelo * Gindae * Karura * Massawa * Nakfa * She’eb == Lähteet == Luokka:Eritrean alueet
Koodinimi U.N.C.L.E.

Koodinimi U.N.C.L.E. () on vuonna 2015 ensi-iltansa saanut yhdysvaltalainen vakoojista kertova toimintakomedia, jonka on ohjannut Guy Ritchie. == Juoni == Elokuva sijoittuu vuoteen 1963 ja kertoo kahdesta hyvin erilaisesta vakoojasta: yhdysvaltalainen Napoleon Solo (Henry Cavill) on sulavakäytöksinen entinen mestarivaras, joka vankilatuomion sijaan on päätynyt työskentelemään CIA:n vakoojana ja venäläinen Ilja Kuryakin (Armie Hammer) on äkkipikainen ja karkeakäytöksinen KGB:n vakooja. Toisiaan inhoavat vakoojat päätyvät työskentelemään yhdessä, kun he saavat tehtäväksi etsiä automekaanikko Gaby Tellerin (Alicia Vikander) kauan kadoksissa olleen isän. Hän on natsitiedemies, jonka rikollisjärjestö yrittää saada rakentamaan ydinpommin. == Näyttelijät == == Tuotanto == Elokuva perustuu 1960-luvulla tehtyyn samannimiseen suosittuun televisiosarjaan, jonka oikeudet tuottaja John Davis osti jo vuonna 1993. Elokuvan ohjaajaksi olivat ehdolla projektin eri vaiheissa muun muassa Matthew Vaughn, David Dobkin ja Steven Soderbergh, mutta lopulta sen ohjasi ja käsikirjoitti Guy Ritchie. == Vastaanotto == Elokuva on saanut kriitikoilta keskinkertaisia arvosteluja. Rotten Tomatoes -sivuston mukaan 68 prosenttia arvosteluista oli positiivisia ja sivusto on antanut elokuvalle keskimääräisen arvosanan 6,2/10. Metacritic-sivuston mukaan 40 arvostelun perusteella elokuva on saanut 56/100 pistettä. == Lähteet == == Aiheesta muualla == * Elokuvan kotisivut * * Luokka:Vuoden 2015 yhdysvaltalaiset elokuvat Luokka:Vakoiluelokuvat Luokka:Yhdysvaltalaiset toimintakomediat Luokka:Guy Ritchien ohjaamat elokuvat
Heikki Hyvönen

Heikki Hyvönen -nimisiä henkilöitä ovat: * Heikki Hyvönen, Salmin Feodor (1924–2011), kansanmuusikko * Heikki Hyvönen (s. 1967), jääpalloilija * Heikki Hyvönen (s. 1989), jääkiekkoilija
HMS Elephant (1786)

HMS Elephant oli Britannian kuninkaallisen laivaston vuonna 1786 vesillelaskettu Arrogant-luokan 74-tykkinen kolmannen luokan linjalaiva. == Valmistus == Alus tilattiin 27. joulukuuta 1781 George Parsonsilta Bursledonista, missä köli laskettiin helmikuussa 1783. Se laskettiin vesille 24. elokuuta 1786 ja valmistui 7. marraskuuta 1786 Portsmouthissa. Valmistuskustannukset olivat 30 772 puntaa kaksi shillinkiä ja neljä pennyä.Winfield, Rif s. 79 == Palvelus == Helmikuusta 1817 maaliskuuhun 1818 alus muutettiin Portsmouthissa 58-tykkiseksi neljännen luokan fregatiksi, mutta sitä ei koskaan otettu palvelukseen. Alus romutettiin marraskuussa 1830 Portsmouthissa. == Lähteet == * === Viitteet === Luokka:Arrogant-luokan linjalaivat
HMS Illustrious (1789)

HMS Illustrious oli Britannian kuninkaallisen laivaston vuonna 1789 vesillelaskettu Arrogant-luokan 74-tykkinen kolmannen luokan linjalaiva. == Valmistus == Alus tilattiin 31. joulukuuta 1781 Henry Adamsilta Bucklers Hardista, missä köli laskettiin syyskuussa 1784. Se laskettiin vesille 7. heinäkuuta 1789 ja valmistui 18. kesäkuuta 1790 Portsmouthissa.Winfield, Rif s. 79 == Palvelus == Alus otettiin palvelukseen toukokuussa 1790 Espanjan varustamiseksi päällikkönään Alexander Edgar. Se palasi palvelukseen maaliskuussa 1791 Venäjän keisarikunnan varustamiseksi päällikkönään Charles Pole. Alus poistettiin palveluksesta syyskuussa. Alus varustettiin maaliskuussa 1793 Plymouthissa ja palautettiin palvelukseen tammikuussa päällikkönään Thomas Frederick. Alus lähti 22. huhtikuuta Välimerelle, jossa se osallistui 13. maaliskuuta 1895 Genovan taisteluun. Aluksella sai taistelussa surmansa 20 ja haavoittui 70 miestä. Ollessaan edelleen liikuntakyvytön alus ajautui 18. maaliskuuta aallokon painamana karille lähellä Livornoa. Alus hylättiin ja sytytettiin palamaan 28. maaliskuuta. == Lähteet == * === Viitteet === Luokka:Arrogant-luokan linjalaivat
HMS Grafton (1771)

HMS Grafton oli Britannian kuninkaallisen laivaston vuonna 1771 vesillelaskettu Albion-luokan 74-tykkinen kolmannen luokan linjalaiva. == Valmistus == Alus tilattiin 22. lokakuuta 1767 Deptfordin telakalta, jossa rakennustöistä vastasi Adam Hayes. Köli laskettiin 1. heinäkuuta 1768. Alus laskettiin vesille 26. syyskuuta 1771 ja valmistui 22. joulukuuta, jolloin valmistuskustannukset olivat 35 494 puntaa 18 shillinkiä ja kahdeksan pennyä sisältäen varustamisen.Winfield, Rif s. 74 == Palvelus == Alus osallistui 1779 Grenadan taisteluun ja seuraavana vuonna Martiniquen taisteluun. Alus lähti 18. tammikuuta 1783 Itä-Intiaan, mutta se palasi liikuntakyvyttömänä takaisin. Alus poistettiin palveluksesta huhtikuussa 1783. Alus oli 1783–1806 Portsmouthin reservissä, missä se Amiraliteetin 12. joulukuuta 1791 antaman päätöksen mukaisesti muutettiin tammikuusta maaliskuuhun 1792 vastaanottoalukseksi. Alus oli Plymouthin reservissä 1807–1815 ja romutettiin Portsmouthissa toukokuussa 1816. ==Lähteet== * * === Viitteet === Luokka:Albion-luokan linjalaivat (1763)
Väärin käyttäytyminen

Väärin käyttäytyminen: Käyttäytymistaloustieteen synty () on yhdysvaltalaisen taloustieteilijän ja University of Chicago Booth School of Business -oppilaitoksen professori Richard H. Thalerin kirja. Kirjassa Thaler kertoo käyttäytymistaloustieteen tarinan omasta näkökulmastaan sekä kuvaa useat kokeet ja ajatusprosessit, joiden perusteella käyttäytymistaloustiede päätyi haastamaan niin sanotun Chicagon koulukunnan perusoletuksen ihmisestä rationaalisena toimijana. Teoksen nimi pohjautuu siihen, että ihminen ei Thalerin mielestä ole taloudellisia päätöksiä tehdessään järkevä, vaikka perinteinen taloustiede niin olettaaVäärin käyttäytyminen. Terra Cognita. Viitattu 11.1.2016.. Thaler on yksi käyttäytymistaloustieteen perustajista ja hän on tehnyt yhteistyötä muun muassa taloustieteen nobelisti Daniel Kahnemanin ja psykologi Amos Tverskyn kanssa. == Lähteet == Luokka:Kirjat taloustieteestä Luokka:Yhdysvaltalaiset tietokirjat Luokka:Vuoden 2015 kirjat
HMS Fortitude (1780)

HMS Fortitude oli Britannian kuninkaallisen laivaston vuonna 1778 vesillelaskettu Albion-luokan 74-tykkinen kolmannen luokan linjalaiva. == Valmistus == Alus tilattiin 2. helmikuuta 1778 John Randall and Companyltä Rotherhithestä, missä köli laskettiin 4. maaliskuuta 1778. Se laskettiin vesille 23. maaliskuuta 1778 ja valmistui 3. huhtikuuta, jolloin valmistuskustannukset olivat 44 405 puntaa kymmenen shillinkiä ja neljä pennyä sisältäen varustamisen ja pohjan kuparoinnin.Winfield, Rif s. 80 == Palvelus == Alus siirrettiin 1795 vankilaivaksi. Alus sijoitettiin toukokuussa 1802 ruutivarastoksi Portsmouthiin, missä se romutettiin maaliskuussa 1820. ==Lähteet== * * === Viitteet === Luokka:Albion-luokan linjalaivat (1763)
HMS Irresistible (1782)

HMS Irresistible oli Britannian kuninkaallisen laivaston vuonna 1782 vesillelaskettu Albion-luokan 74-tykkinen kolmannen luokan linjalaiva. == Valmistus == Alus tilattiin 5. helmikuuta 1777 John Barnardilta Harwichista, missä köli laskettiin lokakuussa 1778. Barnard ajautui konkurssiin maaliskuussa 1781 ja hänen viimeisen aluksensa saattoivat valmiiksi yhteistyökumppanit Wm. Barnard and Co. Alus laskettiin vesille 6. joulukuuta 1782 ja valmistui 26. syyskuuta 1787 Chathamissa vartiolaivaksi. Valmistuskustannukset olivat 30 570 puntaa 12 shillinkiä ja kolme pennyä. Lisäksi varustaminen maksoi 14 824 puntaa 11 shillinkiä ja kuusi pennyä.Winfield, Rif s. 80-81 == Palvelus == Alus otettiin palvelukseen maaliskuussa 1783 Chathamin vartiolaivana päällikkönään George Bowyer. Vuonna 1786 aluksen päällikkyyden vastaanotti Sir Andrew Snape Hamond. Se poistettiin palveluksesta maaliskuussa 1788.Winfield, Rif s. 81 Marraskuusta 1789 lokakuuhun 1791 alus oli huollettavana Chathamissa ja varustettiin Sheernessissä lokakuussa 1793. Alus palautettiin palvelukseen huhtikuussa päällikkönään John Henry. Se lähti Leewardsaarille 24. marraskuuta ja saapui Martiniqueen 2. helmikuuta 1794. Alus kuului Fordin laivastoon Port-au- Princessä kesäkuussa ja vuoden lopulla aluksen päällikkyyden vastaanotti John Leigh Douglas. Alus poistettiin palveluksesta joulukuussa. Alus palautettiin vielä joulukuussa palvelukseen päällikkönään Richard Grindell ja oli kesäkuussa 1795 Plymouthissa huollettavana. Alus osallistui 23. kesäkuuta 1795 Groix’n taisteluun, jossa sen miehistöstä sai surmansa kolme ja yksitoista haavoittui mukaan lukien Grindell. Aluksen päällikkyyden vastaanotti kesäkuussa George Martin. Alus lähti 4. tammikuuta 1797 Välimerelle, missä se liittyi 6. helmikuuta Jervisin laivastoon. Alus osallistui 14. helmikuuta Cabo de São Vicenten taisteluun, jonka jälkeen se oli Horatio Nelsonin lippulaivana maaliskuun puoliväliin. Aluksen miehistö valtasi 26. huhtikuuta 1797 käydyssä kahakassa Espanjan laivaston fregatit La Ninfan ja Santa Elenan. Sen päälliköksi tuli maaliskuussa 1798 Robert Plambin ja hieman myöhemmin William Owen. Alus poistettiin palveluksesta elokuussa. Maaliskuusta toukokuuhun 1801 alus oli kunnostettavana Chathamissa, missä se palautettiin palvelukseen huhtikuussa Pohjanmerelle päällikkönään William Bligh, joka luovutti heinäkuussa päällikkyyden Christopher Parkerille. Se oli kunnostettavana syyskuussa 1803 Chathamissa, missä alus romutettiin syyskuussa 1806. ==Lähteet== * * === Viitteet === Luokka:Albion-luokan linjalaivat (1763)
I’ll See You in My Dreams

I'll See You in My Dreams on vuonna 2015 ensi-iltansa saanut yhdysvaltalainen draamakomedia. Elokuvan on ohjannut Brett Haley, joka myös käsikirjoitti elokuvan yhdessä Marc Baschin kanssa. Elokuva sai Yhdysvalloissa ensi-iltansa 1. syyskuuta 2015. I'll See You in My Dreams kertoo Carol Petersonista (Blythe Danner), eläkeikäisestä leskestä, jonka elämä saa yllättävän käänteen, kun hän tutustuu allaspoikana toimivaan Lloydiin (Martin Starr) ja rakastuu karismaattiseen Billiin (Sam Elliott). == Rooleissa == Lähde: == Vastaanotto == Elokuvan vastaanotto oli pääosin positiivista. Metacritic on antanut elokuvalle arvosanan 76/100, joka perustuu 26 elokuvakriitikon antamien arvosanojen keskiarvoon. Yhdysvaltalainen TIME-lehti valitsi elokuvan yhdeksi vuoden 2015 parhaista elokuvista. Elokuva tuotti yhteensä noin 7 450 000 dollaria. == Lähteet == Luokka:Vuoden 2015 yhdysvaltalaiset elokuvat Luokka:Yhdysvaltalaiset draamakomediaelokuvat
Olli Urponen

Olli Juhani Urponen (s. 30. marraskuuta 1934 Salla) on suomalainen juristi ja poliisi, joka toimi poliisiylijohtajana 1. helmikuuta 1983 – 31. joulukuuta 1997. Itäisessä Sallassa syntynyt Urponen kävi koulunsa Rovaniemellä. Hän valmistui Helsingin yliopistosta oikeustieteen kandidaatiksi vuonna 1963 ja sai varatuomarin arvon vuonna 1967. Urponen toimi nimismiehenä Kolarissa vuosina 1963–1967, Sallassa vuosina 1967–1968 ja Kemijärvellä vuosina 1968–1974, sisäministeriön poliisiosaston hallinnollisen toimiston toimistopäällikkönä vuosina 1974–1980 sekä poliisiylitarkastajana vuosina 1980–1983. Sotilasarvoltaan Urponen on reservin yliluutnantti. Poliisiylijohtajana hän oli julkisuudessa muun muassa vuoden 1986 Mikkelin panttivankidraaman vuoksi. Hän jäi eläkkeelle vuoden 1998 alussa. == Lähteet == Luokka:Elävät henkilöt Luokka:Suomalaiset poliisit Luokka:Suomalaiset juristit Luokka:Vuonna 1934 syntyneet
Room

Room on vuonna 2015 ensi-iltansa saanut independent draamaelokuva, jonka on ohjannut Lenny Abrahamson. Elokuvan on käsikirjoittanut Emma Donoghue perustuen hänen samannimiseen romaaniinsa. Elokuvan pääosia esittävät Brie Larson, Jacob Tremblay, Joan Allen, Sean Bridgers ja William H. Macy. Room sai ensi-iltansa Telluriden elokuvajuhlilla 4. syyskuuta 2015. Laajan ensi-illan se sai 16. lokakuuta 2015 Pohjois-Amerikassa ja 26. helmikuuta 2016 Suomessa. Se sai erittäin hyvän vastaanoton sekä useita palkintoja ja ehdokkuuksia, mukaan lukien neljä Oscar-ehdokkuutta. Brie Larson voitti roolistaan parhaan naispääosan Oscarin, Baftan, Golden Globen ja SAG-palkinnon. == Näyttelijät == == Vastaanotto == ===Palkinnot ja ehdokkuudet=== Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinto Kategoria Ehdokas Tulos Oscar Paras elokuva Ed Guiney Paras ohjaus Lenny Abrahamson Paras naispääosa Brie Larson Paras sovitettu käsikirjoitus Emma Donoghue Golden Globe Paras draamaelokuva Paras naispääosa Brie Larson Paras käsikirjoitus Emma Donoghue Bafta Paras naispääosa Brie Larson Paras sovitettu käsikirjoitus Emma Donoghue Critics’ Choice Paras elokuva Paras naispääosa Brie Larson Paras nuori näyttelijä Jacob Tremblay Paras sovitettu käsikirjoitus Emma Donoghue Screen Actors Guild Paras naispääosa Brie Larson Paras miessivuosa Jacob Tremblay == Lähteet == == Aiheesta muualla == * * * Luokka:Vuoden 2015 yhdysvaltalaiset elokuvat Luokka:Vuoden 2015 brittiläiset elokuvat Luokka:Lenny Abrahamsonin ohjaamat elokuvat Luokka:Vuoden 2015 kanadalaiset elokuvat Luokka:Irlantilaiset elokuvat Luokka:Brittiläiset draamaelokuvat Luokka:Yhdysvaltalaiset draamaelokuvat Luokka:Parhaan naispääosan Oscar-palkinnon saaneet elokuvat Luokka:Golden Globe -palkitut elokuvat Luokka:SAG-palkitut elokuvat Luokka:BAFTA Film Award -palkitut elokuvat Luokka:A24:n elokuvat Luokka:Brittiläiset romaaneihin perustuvat elokuvat Luokka:Yhdysvaltalaiset romaaneihin perustuvat elokuvat
Canada-luokka (linjalaiva)

Canada-luokka oli Britannian kuninkaallisen laivaston neljän 74-tykkisen kolmannen luokan linjalaivan muodostama alusluokka. == Suunnittelu == William Batelyn suunnittelemien alusten aseistuksena oli 28 tykkiä kummallakin tykkikannella, joista alemmalla oli 32 naulan ja ylemmällä 18 naulan tykkejä. Lisäksi puolikannella oli kuusitoista ja etukannella neljä 9 naulan tykkiä. Vuodesta 1790 alkaen ylemmälle tykkikannelle lisättiin yksi tykkipari ja etukannelle kaksi 32 naulan karronadia ja takakannelle neljä.Winfield, Rif s. 66 == Alukset == Canada-luokan linjalaivatWinfield, Rif s. 87-88 Nimi Telakka Kölinlasku Vesille Palvelus Kohtalo HMS Canada Woolwichin telakka 1. heinäkuuta 1760 17. syyskuuta 1765 helmikuu 1779 romutettu 1834 HMS Majestic William Barnard, Deptford heinäkuu 1782 11. joulukuuta 1785 maaliskuu 1793 romutettu 1816 HMS Orion Barnard helmikuu 1783 1. kesäkuuta 1787 syyskuu 1787 romutettu 1814 HMS Captain Robert Batson, Limehouse toukokuu 1784 26. marraskuuta 1787 kesäkuu 1790 palanut ja romutettu 1813 == Lähteet == * === Viitteet === *
Kädettömät kokit

Kädettömät kokit on ruokaohjelma, jossa amatöörikokit kilpailevat Vappu Pimiän ja Kari Aihisen joukkueissa. Keittiössä Vappu ja Kari eivät saa koskea mihinkään vaan antavat ohjeita omille kilpailijoilleen. Vieraana jokaisessa jaksossa nähdään yksi julkisuudesta tuttu henkilö joka, maistaa molempien joukkueiden ruoat ja lopulta päättää voittajan. == Jaksot == Jakso Nimi Tuomari Vappu Pimiän joukkue Kari Aihisen joukkue Voittajoukkue Ensiesitys 1 - Jarppi Leppälä Susanna Jaarola Toni Pokkinen Kari Aihinen 17. syyskuuta 2015 2 Achtung, Baby! Tuomas Enbuske Juha Lapiolahti Tea Uusimäki Vappu Pimiä 24. syyskuuta 2015 3 Kattilasta nousee Kokander! Jenni Kokander Tarja Malmström Iita Turkka Vappu Pimiä 1. lokakuuta 2015 4 Krapularuokaa ilman käsiä! Roope Salminen Timo Kuoppamäki Jari Hakkarainen Kari Aihinen 8. lokakuuta 2015 5 Simsala Bimimpap ¿ pöytä koreaksi! Pipsa Hurmerinta Veera Rusanen Peggy Thomas Kari Aihinen 15. lokakuuta 2015 6 Tarjoilija, keitossani on Jungner! Mikael Jungner Martta Smura Maria Smura Vappu Pimiä 22. lokakuuta 2015 7 Lintu vai kala? Susanna Koski Petri Rantamäki Petra Frank Vappu Pimiä 29. lokakuuta 2015 8 Nainen nokki kukkoa! Anna Puu Joni Rintamaa Tarmo Veijonen Kari Aihinen 5. marraskuuta 2015 9 Tyrmäysruokaa! Amin Asikainen Veera Rikkonen Ville Nygård Vappu Pimiä 12. marraskuuta 2015 10 Kestääkö koomikon kaali? Krisse Salminen Pasi Kangaskorte Christian Sandström Kari Aihinen 19. marraskuuta 2015 == Lähteet == Luokka:Ruokaohjelmat Luokka:2010-luvun suomalaiset kilpailuohjelmat
Arnold Peralta

Arnold Fabián Peralta Sosa (29. maaliskuuta 1989 La Ceiba, Honduras – 10. joulukuuta 2015 La Ceiba, Honduras) oli hondurasilainen jalkapalloilija. Pelipaikaltaan hän oli puolustava keskikenttäpelaaja.Arnold Peralta National Football Teams -sivustolla Peralta pelasi vuosina 2008–2013 Hondurasin pääsarjassa 114 ottelua ja teki kaksi maalia edustaen Vidaa. Vuosina 2013–2015 Peralta edusti skotlantilaista Rangersia, jossa hän pelasi 20 ottelua ja teki yhden maalin 1. divisioonassa kaudella 2013–2014 joukkueen voittaessa sarjan sekä neljä ottelua Skotlannin mestaruussarjassa kaudella 2014–2015. Peralta palasi kesken jälkimmäisen kauden Hondurasin pääsarjaan, jossa hän pelasi kuusi ottelua mestaruuden voittaneessa Olimpiassa. Hondurasin maajoukkueessa Peralta pelasi vuosina 2011–2015 yhteensä 26 A-maaottelua, joissa hän ei tehnyt maaleja. Hän edusti Hondurasia olympialaisissa 2012, mutta joutui jäämään pois MM-kilpailuista 2014 loukkaantumisen vuoksi. Peralta menehtyi 10. joulukuuta 2015, kun häneen ammuttiin 18 luotia kauppakeskuksen pysäköintipaikalla hänen ollessaan lomalla synnyinkaupungissaan La Ceibassa. Peraltan kunniaksi ennen Rangersin 12. joulukuuta Greenock Mortonia vastaan pelattua ottelua pidettiin hiljainen hetki, ja joukkue käytti ottelussa mustia surunauhoja. == Lähteet == Luokka:Hondurasilaiset jalkapalloilijat Luokka:Hondurasilaiset henkirikosten uhrit Luokka:Vuonna 1989 syntyneet Luokka:Vuonna 2015 kuolleet
Jean-Paul Parisé

Jean-Paul Parisé (11. joulukuuta 1941 Smooth Rock Falls, Ontario, Kanada – 7. tammikuuta 2015) oli kanadalainen jääkiekkoilija. Pelipaikaltaan hän oli vasen laitahyökkääjä. Parisé pelasi urallaan 890 NHL:n runkosarjaottelua tehopistein 238+356=594 ja 86 pudotuspeliottelua tehopistein 27+31=58. Hänen seurojaan NHL:ssä olivat Boston Bruins, Toronto Maple Leafs, Minnesota North Stars, New York Islanders ja Cleveland Barons. Edustaessaan Minnesota North Starsia Parisé pelasi NHL:n tähdistöottelussa kausina 1969–1970 ja 1972–1973. Hän toimi seuran kapteenina uransa viimeiseksi jääneellä kaudella 1978–1979. Parisé pelasi lisäksi CHL:ssä 233 runkosarjaottelua tehoin 74+144=218 ja 28 pudotuspeliottelua tehoin 13+15=28 seuroinaan Minneapolis Bruins ja Oklahoma City Blazers sekä AHL:ssä 30 runkosarjaottelua tehoin 10+18=28 edustaen Rochester Americansia. Kanadan maajoukkuetta Parisé edusti kuudessa Summit Series -ottelussa vuosina 1972–1973 tehoilla 2+2=4. Peliuransa jälkeen Parisé toimi NHL:ssä Minnesota North Starsissa apuvalmentajana, CHL:ssä Salt Lake Golden Eaglesissa päävalmentajana ja USHL:ssä Des Moines Buccaneersissa molemmissa tehtävissä. Parisén pojat Jordan Parise (s. 1982) ja Zach Parise (s. 1984) tunnetaan myös jääkiekkoilijoina. == Lähteet == Luokka:Kanadalaiset jääkiekkoilijat Luokka:Kanadalaiset jääkiekkovalmentajat Luokka:Vuonna 1941 syntyneet Luokka:Vuonna 2015 kuolleet
KIDSing (albumi)

KIDSing on samannimisen KIDSing-televisiosarjan kokoelmalevy, joka julkaistiin 7. kesäkuuta 2013. Albumi nousi Suomen virallisen albumilistan sijalle 14. == Kappaleet == === CD 1 === # # # # # # # # # # # # # # # === CD 2 === # # # # # # # # # # # # # # # == Lähteet == Luokka:Vuoden 2013 kokoelma-albumit Luokka:Suomalaiset lastenalbumit Luokka:Suomalaiset popalbumit
Martin Koch (kirjailija)

Martin Koch [kok] (1882–1940) oli ruotsalainen kirjailija. Häntä pidetään työväestön ensimmäisenä taiteellisena kuvaajana.Otavan Iso tietosanakirja, osa 4 vuodelta 1962, palsta 1167 Kochin tuotannossa usein yhdistyvät realistinen miljöökuvaus sekä mystiset ja uskonnolliset ainekset. Hänen pääteoksensa on synkästi, intensiivisesti pahuutta ja rappiota kuvaava tutkielmaromaani Guds vackra värld,WSOY:n Iso Tietosanakirja, osa 4 vuodelta 1995, s. 377 joka on katsottu Ruotsin ensimmäiseksi proletaarikirjallisuuden ensimmäiseksi täysipainoiseksi romaaniksiOtavan Iso Fokus, osa 3 vuodelta 1970, s. 1878. ==Suomennetut teokset== * Elli: työläistytön elämä, rakkaus ja kuolema (Ellen), Porvoo: Suomen sos.-dem. nuorisoliitto 1914 * Työväkeä : kertomus vihasta, 1914, suom. T. Tainio, Turku : Sosialistin kirjapaino-osuusk. 1914 ;Kertomus * Lapsuusmuisto. Julkaisussa Tulenkantajat 5 (1937) : 9, s. 8, 10 == Lähteet == Luokka:Ruotsalaiset kirjailijat Luokka:Vuonna 1882 syntyneet Luokka:Vuonna 1940 kuolleet
Leonid Kogan

Leonid Borisovitš Kogan (14. marraskuuta 1924 – 17. joulukuuta 1982) oli venäläinen viulisti, maansa modernin musiikin etevänä pidetty tulkitsija. 7-vuotiaana Kogan alkoi opiskella viulunsoittoa Jampolskin johdolla. Vuodesta 1941 lähtien Kogan teki konserttikiertueita. Hänen soitossaan usein ilmeni teoksen syvällinen ymmärrys. Hän kuului ajan kunnioitetuimpiin klassisen viulumusiikin esittäjiin. Vuonna 1951 Kogan voitti Kuningatar Elisabeth -kilpailun Brysselissä. Hän sai monta muutakin palkintoa. Vuonna 1952 Koganista tuli Moskovan konservatorion professori. Myös hänen vaimonsa Jelizaveta Kogan o.s. Gilels oli palkittu viulutaiteilija ja niin on myös heidän poikansa Pavel Kogan. Tämä tuli vuonna 1970 jaetulle 1. sijalle Sibelius-viulukilpailussa. Koganin oppilaisiin kuului myös muiden muassa vuoden 1980 Sibelius-viulukilpailun voittaja, Neuvostoliitosta vuonna 1983 länteen loikannut Viktoria Mullova. Mitä Missä Milloin, Kansalaisen vuosikirja 1984, s. 107–108. Helsinki: Otava, 1983. == Lähteet == Luokka:Venäläiset viulistit Luokka:Vuonna 1924 syntyneet Luokka:Vuonna 1982 kuolleet
Ramillies-luokka

Ramillies-luokka oli Britannian kuninkaallisen laivaston yhdeksän 74-tykkisen kolmannen luokan linjalaivan muodostama alusluokka, jonka alukset suunnitteli Sir Thomas Slade. == Suunnittelu == Alusten suunnitelmat perustuivat Bellona- luokan suunnitelmiin ja Sladen suunnitelma hyväksyttiin Amiraliteetissa 25. huhtikuuta 1760. Alusten aseistuksena oli kummallakin tykkikannella 28 tykkiä, joista alemmalla oli 32 naulan ja ylemmällä 18 naulan tykit. Lisäksi puolikannella oli neljätoista ja etukannella neljä 9 naulan tykkiä.Winfield, Rif s. 66 == Alukset == Ramillies-luokan linjalaivatWinfield, Rif 66-69 Nimi Telakka Kölinlasku Vesille Palvelus Kohtalo HMS Ramillies Chathamin telakka 25. elokuuta 1760 25. huhtikuuta 1763 lokakuu 1763 poltettu 1782 HMS Monarch Deptfordin telakka 2. kesäkuuta 1761 20. heinäkuuta 1765 lokakuu 1776 romutettu 1813 HMS Magnificent Deptford 15. huhtikuuta 1762 20. syyskuuta 1767 heinäkuu 1778 haaksirikkoutunut 1804 HMS Marlborough Deptford 3. kesäkuuta 1763 26. elokuuta 1767 tammikuu 1771 haaksirikkoutunut 1800 HMS Terrible John Barnard, Harwich helmikuu 1761 4. syyskuuta 1762 lokakuu 1770 poltettu 1781 HMS Russell Thomas West, Deptford kesäkuu 1761 10. marraskuuta 1764 syyskuu 1777 myyty 1811 HMS Invincible John & William Wells, Deptford joulukuu 1761 9. maaliskuuta 1765 marraskuu 1776 haaksirikkoutunut 1801 HMS Robust Barnard helmikuu 1762 25. lokakuuta 1764 joulukuu 1777 romutettu 1817 HMS Prince of Wales Henry Bird & Roger Fisher, Milford Haven maaliskuu 1762 4. kesäkuuta 1765 syyskuu 1770 romutettu 1783 == Lähteet == * === Viitteet === *